जाट आरक्षण को लेकर अाज जंतर-मंतर पर कूच की तैयारी
जाटआरक्षण को लेकर डीग गांव में 29 जनवरी से चल रहे धरने पर बैठे जाट नेताओं ने गुरुवार को दिल्ली के जंतर मंतर कूच की तैयारी कर ली है। बुधवार देर शाम तक तैयािरयों को अंतिम रूप दिया गया। इसके लिए आधा दर्जन गांवों का दौरा कर अधिक से अधिक लोगों को दिल्ली ले जाने के लिए कहा गया। जाट आरक्षण संघर्ष समिति के प्रदेश महासचिव रामकिशन मलिक के अनुसार 2 मार्च को सुबह करीब 9 बजे यहां से काफी गाड़ियों में भरकर लोग दिल्ली स्थित जंतर-मंतर पहुंचेंगे। इसके लिए अब गांवों का दौरा पूरा हो गया है। लोग 2 मार्च को सुबह आईएमटी में एकत्र होंगे और यहां से करीब 200 गाड़ियों से दिल्ली पहुंचेंगे। मलिक के अनुसार उनके साथ गांवों का दौरा करने में अमीचंद पीटीआई, कृष्णपाल आजाद, बबलू हुड्डा सहित अन्य जाट नेता थे। उधर जाटों के अन्य नेता डीग गांव में धरना स्थल पर बैठे रहे। जाटों के कूच को लेकर दिल्ली पुलिस सहित फरीदाबाद पुलिस भी अलर्ट है। आईएमटी से लेकर बदरपुर बॉर्डर तक जाटों के रूट पर पुलिस तैनात की जाएगी। इस दौरान यातायात व्यवस्था ठीक बनाए रखना भी पुलिस के लिए चुनौती होगा क्योंकि नेशनल हाईवे को सिक्स लेन किया जा रहना है। इसलिए एक साथ 200 गाड़ियों के काफिले को 20 किलोमीटर का सफर तय करना आसान नहीं होगा। दिल्ली से आगरा रोज 2 लाख लोग नेशनल हाईवे से गुजरते हैं। ऐसे में यदि एक साथ लाइन लगाकर 200 गाड़ियों का काफिला उतर जाएगा तो जाम की स्थित बन सकती है। संभावना है पुलिस जाटों के काफिले को आईएमटी से बदरपुर बॉर्डर तक का सफर बाइपास से सफर कराएगी। इसके लिए अलसुबह पुलिस तैनात कर दी जाएगी।
hin_Deva hin_Deva